**Landsbyvandring den 24-11-2020.**

Deltagere fra grundejerforeningens bestyrelse: Tove Stalk, Alice Holse, Umar Javaid og Claus Markussen.

Fra kommunen: Keld Frandsen og Jan Holm.

Hermed et referat fra landsbyvandringen og orientering om aftaler for vinteren og det kommende foråret.

1. Renovering af området sving på Sprøjtehusstræde - gammel tjørn skæres helt ned, og suppleres med enkelte nye tjørn.Tjørnen holdes fremover som hæk i højden og på siden.
2. Sving på Sprøjtehusstræde hvor der altid i forbindelse med megen regn dannes en stor vandpyt, sættes en snydebrønd.
3. Museumsgrunden- langs Vridsløsevej tilplantes de sidste åbne områder med bøg, og hækken klippes fremover højere op. Derved skærmer det mod udsyn af trafik på Vridsløsevej. Også ved busstoppestedet for enden af Vridsløsestræde, plantes der bøg. Der skal stadig være passage til stien.
4. Skilt ved cykelsti mod Toftestræde er fundet trukket op/ smidt ind hos naboen, og sættes igen på rette plads.
5. Bilkørsel på Vridsløse cykelsti - det overvejes, om stien kan stribes op i fodgænger og cyklistbane. Det overvejes om en blomsterkumme kan forhindre bilkørsel på cykelstien. Bommene på stien skal være åbne i vinterhalvåret af hensyn til saltning af stien.
6. På hjørnet ind til landsbyen/Toftestræde får vi igen en blomsterkrukke. Det blev ikke så vellykket med forsøget på etablering af en blomstereng.
7. P- plads ved Hyldagerhallen - beplantningen skal plejes og træerne gås efter, så der ser passet og præsentabelt ud i området.Pladsen kan ikke bruges til midlertidig oplagring af materialer, da p- pladsen bruges fuldt ud af besøgende til Dyregården.
8. Hyldagerhallen - Keld Frandsen kontakter kommunale ejendomme om graffiti på facaden mod p- plads, og om vedligeholdelse af beplantning foran hallen, så der ser passet og præsentabelt ud.
9. Der holder en lastbil på p- pladsen, som tilsyneladende ikke benyttes - forbud på lastbilparkering undersøges.
10. Keld Frandsen foreslår i Hyldagerområdet, at tynde ud i beplantningen mod øst, så det ikke er så “nemt” at smide affald i området, og også tynde ud i den megen vedbend.
11. På Sprøjtehusstræde i sving ved Fuglene, beskæres kommunens bøgetræ. Der foretages kronereduktion, og størrelsen vedligeholdes med jævnlig beskæring.
12. Træ ved indkørsel til Bomhusstræde - træet står på den private fællesvej, så det er vejejerne,som skal stå for en evt. beskæring. Træet er udpeget som bevaringsværdigt i lokalplanen, så kommunen skal give tilladelse til beskæring, som kan være en kronereduktion/udtynding.
13. Gadekæret - syrenhækken skal fremover beskæres, så den har mulighed for at blomstre. Hækken renses for selvsåede småtræer og lignende. Rundt langs gadekæret skal friholdes for brombær og andet.Det overvejes om gadekæret skal/ kan oprenses, da der er en del slam på bunden, og det er ved at gro til. OBS: der er salamandere og formentlig også andre padder i kæret. Bord med bænk fjernes da det er i dårlig stand, da sæderne er blevet “ taget” af. Der er stadig en fin bænk tilbage ved gadekæret. Det overvejes, om der skal laves en platform/ gangbro, så der kan være tættere kontakt til vandet.

Med venlig hilsen bestyrelsen

Alice Holse.